Ismerős szavak, ugye? Valószínűleg használtad is már – azt viszont lehet, hogy eddig nem tudtad, hogy roma eredetű. A pólósorozat olyan szavakat tesz láthatóvá, amelyek régóta a magyar köznyelv részei. Csaj, csávó, baró, roma, nyikhaj, most szótári formában, letisztult, stílusos grafikával kerülnek a pólókra. Egy póló, ami jól néz ki, elindít egy beszélgetést, és közben megmutatja, mennyire jelen van a roma kultúra a mindennapi nyelvünkben. Beszédes darab. Szó szerint. Adományoddal hozzájárulsz ahhoz, hogy a dányi romatelepen élő varrónők önálló keresethez, munkatapasztalathoz és fejlődési lehetőségekhez jussanak. A befolyt összeg a Shanco társadalmi vállalkozás működését támogatja, hogy hosszú távon még több lehetőséget adhassunk a romatelepeken élő asszonyoknak.